CELEX: 32004R1372
Language: el
Date: 2004-07-29 00:00:00
Title: Κανονισμός (ΕΚ) αριθ. 1372/2004 της Επιτροπής, της 29ης Ιουλίου 2004, για καθορισμό του βαθμού στον οποίο μπορεί να δοθεί συνέχεια στις αιτήσεις δικαιώματος εισαγωγής που κατατέθηκαν τον Ιούλιο του 2004 για τα κατεψυγμένα βόεια κρέατα που προορίζονται για μεταποίηση

30.7.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 254/15
            
         
      ΚΑΝΟΝΙΣΜΌΣ (ΕΚ) αριθ. 1372/2004 ΤΗΣ ΕΠΙΤΡΟΠΉΣ
   
   της 29ης Ιουλίου 2004
   για καθορισμό του βαθμού στον οποίο μπορεί να δοθεί συνέχεια στις αιτήσεις δικαιώματος εισαγωγής που κατατέθηκαν τον Ιούλιο του 2004 για τα κατεψυγμένα βόεια κρέατα που προορίζονται για μεταποίηση
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος (1),
   τον κανονισμό (ΕΚ) αριθ. 1206/2004 της Επιτροπής, της 29ης Ιουνίου 2004, για την εφαρμογή και τον τρόπο διαχείρισης ενός δασμολογικού συντελεστή εισαγωγής για το κατεψυγμένο βόειο κρέας που προορίζεται για μεταποίηση (1η Ιουλίου 2004 μέχρι 30 Ιουνίου 2005) (2), και ιδίως το άρθρο 5 παράγραφος 4,
   Εκτιμώντας τα ακόλουθα:
   
               (1)
            
            
               Το άρθρο 3 παράγραφος 1 του κανονισμού (ΕΚ) αριθ. 1206/2004 καθόρισε τις ποσότητες κατεψυγμένων βοείων κρεάτων που προορίζονται για μεταποίηση και μπορούν να εισαχθούν υπό ειδικούς όρους για την περίοδο από 1η Ιουλίου 2004 έως 30 Ιουνίου 2005.
            
         
               (2)
            
            
               Το άρθρο 5 παράγραφος 4 του κανονισμού (ΕΚ) αριθ. 1206/2004 προβλέπει ότι οι αιτούμενες ποσότητες μπο- ρούν να μειωθούν. Οι αιτήσεις που κατατέθηκαν αφορούν τις συνολικές ποσότητες που υπερβαίνουν τις διαθέσιμες ποσότητες. Υπό τους όρους αυτούς και με στόχο να εξασφαλισθεί η δίκαιη κατανομή των διαθέσιμων ποσοτήτων, πρέπει να μειωθούν ανάλογα οι αιτούμενες ποσότητες,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Κάθε αίτηση δικαιώματος εισαγωγής που κατατίθεται σύμφωνα με τις διατάξεις του κανονισμού (ΕΚ) αριθ. 1206/2004 για την περίοδο από 1η Ιουλίου 2004 έως 30 Ιουνίου 2005 ικανοποιείται για τις ακόλουθες ποσότητες, οι οποίες εκφράζονται σε κρέας με κόκαλα:
   
               α)
            
            
               8,41733 % της αιτούμενης ποσότητας για τα κρέατα που προορίζονται για την παρασκευή κονσερβών οι οποίες αναφέρονται στο άρθρο 3 παράγραφος 1 στοιχείο α) του κανονισμού (ΕΚ) αριθ. 1206/2004·
            
         
               β)
            
            
               46,21032 % της αιτούμενης ποσότητας για τα κρέατα που προορίζονται για την παρασκευή προϊόντων τα οποία αναφέρονται στο άρθρο 3 παράγραφος 1 στοιχείο β) του κανονισμού (ΕΚ) αριθ. 1206/2004.
            
         Άρθρο 2
   Ο παρών κανονισμός αρχίζει να ισχύει στις 30 Ιουλίου 2004.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Ιουλίου 2004.
      
         
            Για την Επιτροπή
         
         J. M. SILVA RODRÍGUEZ
         
         
            Γενικός Διευθυντής Γεωργίας
         
      
   
   
      (1)  ΕΕ L 160 της 26.6.1999, σ. 21· κανονισμός όπως τροποποιήθηκε τελευταία από τον κανονισμό (ΕΚ) αριθ. 1782/2003 (ΕΕ L 270 της 21.10.2003, σ. 1)
   
      (2)  ΕΕ L 230 της 30.6.2004, σ. 42.